section_heading: Rane godine
paragraph_text: Bublé je rođen u mjestu Burnaby u Britanskoj Kolumbiji u obitelji Louisa i Amber Bublé. Michaelov djed Mihovil Buble rodom je Hrvat iz Trogira, a Buble je staro trogirsko prezime, koje se spominje i u zapisu na crkvi sv. Domenika u 14. stoljeću.<ref> Michaelov otac Louis posjedovao je brod imena "Dalmatia". Michael je u Burnabyu odrastao slušajući djedovu kolekciju jazz ploča. U svojim intervjuima često ističe veliki utjecaj svog djeda na njegov glazbeni ukus, jer ga je odmalena učio pjevati jazz i big band standarde. Upravo na djedov nagovor prijavio se na talent show u Vancouveru na kojem je osvojio prvo mjesto, ali je kasnije bio diskvalificiran zbog nedovoljnog broja godina. To ga nije obeshrabrilo da se prijavi i na kanadski izbor za mlade talente na kojem je ponovno pobijedio i to sa svega 17 godina.